শরহে মুসলিম ও নববী শরীফ কিতাবে, হাদীছ শরীফসমূহে প্রাণীর ছবি তৈরি করা বা মূর্তি নির্মাণ করা হারাম হওয়া সম্পর্কে প্রকাশ্যেই বলা হয়েছে। এটা তৈরি বা নির্মাণ করা জঘন্যতম পাপের কাজ ও হারামও বটে। উক্ত কিতাবে আরো উল্লেখ আছে, যদি কেউ মূর্তি বা প্রাণীর ছবি পূজা বা সৃষ্টির অনুকরণের জন্য নাও বানিয়ে থাকে  তবুও সে ফাসিক হবে এবং কবীরা গুনাহে গুনাহগার হবে।  ওই ঘরে রহমতের ফেরেশতা প্রবেশ করবেনা যে ঘরে ছবি ও কুকুর থাকে।  হাদীছ শরীফ-এ ইরশাদ হয়েছে-, নূরে মুজাসসাম, হাবীবুল্লাহ, নবী আলাইহিমুস সালাম উনাদের নবী, রসূল আলাইহিমুস সালাম উনাদের রসূল হুযূর পাক ছল্লাল্লাহু আলাইহি ওয়া সাল্লাম তিনি বলেন, কুল্লু মুছাব্বিরীন ফিন নার। অর্থাৎ সকল ছবি তুলনেওয়ালা, তোলানেওয়ালা জাহান্নামী। ছবির বিরুদ্ধে অনেক স্পষ্ট হাদীছ শরীফ থাকার পরেও উলামায়ে ছূরা দুনিয়াবী স্বার্থ হাছিলের লক্ষ্যে তাদের মনগড়া ব্যাখ্যা করে বলে,  বর্তমানে ছবির প্রয়োজন রয়েছে। নাঊযুবিল্লাহ! শুধু তাই নয় ছবি সম্পর্কে আরো নানা প্রকার কুফরীমূলক কথা বলে।  হাদীছ শরীফ-এ ইরশাদ হয়েছে- হযরত যিয়াদ ইবনে হুদাইর রহমতুল্লাহি আলাইহি তিনি বলেন, হযরত উমর ইবনুল খত্তাব রদ্বিয়াল্লাহু তায়ালা আনহু তিনি আমাকে বললেন, তুমি বলতে পারো কি, কোন জিনিস ইসলামকে ধ্বংস করবে? আমি বললাম: না (আমি জানিনা)। তখন তিনি বললেন, আলিমদের পদস্খলন, মুনাফিকদের আল্লাহ পাক উনার কিতাব নিয়ে তর্ক-বাহাছে লিপ্ত হওয়া এবং গোমরাহ শাসকদের গোমরাহীমূলক হুকুম বা আদেশ-নিষেধ। (ইসলামকে ধ্বংস করবে)।  (দারিমী শরীফ)